6.De belgiske myndigheder indgav ansøgningen i medfør af interventionskriteriet i artikel 4, stk. 2, der fraviger kriterierne i artikel 4, stk. 1, litra b), i EGF-forordningen, som forudsætter mindst 500 arbejdstagere, der afskediges over en referenceperiode på ni måneder, i virksomheder, der er aktive inden for den samme økonomiske sektor i en hovedgruppe i Nace rev. 2, og som befinder sig i en region eller to sammenhængende regioner på NUTS 2-niveau i en medlemsstat. Der var 412 afskedigelser i alt i regionerne Hainaut (B32) og Namur (B35) på NUTS 2-niveau.

4.De belgiske myndigheder indgav ansøgning EGF/2015/007 BE/Hainaut-Namur Glass den 19. august 2015, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen inden for to uger fra datoen for indgivelsen af ansøgningen og anmodede de belgiske myndigheder samme dato om supplerende oplysninger. Der blev indsendt supplerende oplysninger inden for otte uger efter anmodningen, efter at fristen var blevet forlænget med to uger efter behørig anmodning fra Belgien. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 20. januar 2016.

1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen").

–412 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt.

Støtteberettigede modtagere

9.Det samlede antal støtteberettigede modtagere er på 412.

Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen

10.Til støtte for, at der findes en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører Belgien, at EU-handelen med glasvarer har været genstand for alvorlige forstyrrelser i de seneste år. Efterspørgslen er stagneret i Europa mellem 2000 og 2013, mens importen er steget dramatisk, og de udenlandske producenter har sikret sig en stigende andel af det europæiske marked. Dette kan forklares med, at en produktionsmæssig overkapacitet i Asien (navnlig i Kina) har ført til et pristryk, som de europæiske producenter har svært ved at håndtere, som følge af højere produktionsomkostninger og strengere miljøstandarder, navnlig CO2-emissionskvoter. Efterspørgslen er ganske vist steget i udviklingslandene, men Europa har ikke formået at øge sin markedsandel på eksportmarkederne. Hvis man tager sektoren for planglas, der er berørt af denne ansøgning, er produktionen i Europa faldet med 20 % mellem 2007 og 2012. Mellem 2000 og 2010 faldt beskæftigelsen i glasindustrien som helhed med 32 % i Europa (især i Tyskland, Polen, Frankrig og Belgien). Produktionen af glas i Belgien faldt til under 1 mio. ton i 2009 for første gang siden midt i tresserne, og den fortsatte med at falde med 5 % i både 2011 og 2012. De resterende europæiske producenter er i vid udstrækning ved at flytte produktionen til Asien, således at den europæiske beskæftigelse i sektoren er gået tilbage med 12 % siden 2010 og med 27 % siden 2000.

11.Hidtil har fremstillingen af andre ikke-metalholdige mineralske produkter været genstand for fem EGF-ansøgninger, hvoraf to (inklusive den nærværende) var baseret på globalisering, og tre var baseret på den verdensomspændende finansielle og økonomiske krise.

Begivenheder, der gav anledning til afskedigelserne og til aktivitetsophør

12.Den begivenhed, der har givet anledning til afskedigelserne, er lukningen af to produktionsanlæg i Vallonien, som ejes af de to virksomheder AGC Europe SA og Saint-Gobain Glass Benelux. Disse to produktionsanlæg var beliggende i henholdsvis Hainaut- og Namur-regionerne. AGC Europe SA investerede mellem 2006 og 2010 mere end 48 mio. EUR i sit anlæg i Roux (Hainaut), men på grund af en meget stærk konkurrence fra asiatiske producenter (hovedsageligt i Kina og Japan) og det fortsatte ugunstige økonomiske klima i Europa, blev virksomheden i 2014 tvunget til at indstille produktionen. Saint-Gobain Glass Benelux havde lignende problemer med sin glasproduktion i 2013, hvor produktionsoverkapaciteten i Fjernøsten førte til et uholdbart pristryk fra asiatiske producenter. I 2014 indstillede Saint-Gobain Glass Benelux produktionen på sit anlæg i Auvelais (Namur-regionen).

Afskedigelsernes forventede virkning på økonomien på lokalt, regionalt og nationalt plan og på beskæftigelsen

13.Regionen Vallonien har en stærk historisk tradition inden for glasproduktion med en række store virksomheder. Imidlertid har flere af disse virksomheder i de seneste år haft vanskeligheder, navnlig siden begyndelsen af den finansielle og økonomiske krise i 2008. Antallet af arbejdspladser inden for glasindustrien i regionerne Namur og Hainaut faldt fra 3 940 til 3 170 (- 19 %) mellem 2007 og 2012. Denne situation vanskeliggøres endnu mere af det forhold, at hele fremstillingsindustrien har reduceret produktionen i Vallonien med tab af 1 236 arbejdspladser i 2013 og 1 878 arbejdspladser i 2014. Navnlig Hainaut befinder sig i en vanskelig arbejdsmarkedssituation med en beskæftigelsesfrekvens på 52,7 % (9,2 procentpoint lavere end det nationale gennemsnit) og en arbejdsløshedsprocent på 14,5 % (5,9 procentpoint højere end det nationale gennemsnit). Arbejdsløsheds- og beskæftigelsestallene i Namur er også ugunstige sammenlignet med det nationale gennemsnit. Arbejdsmarkederne i de to regioner er desuden kendetegnet ved en høj andel af dårligt kvalificeret arbejdskraft (næsten halvdelen af de jobsøgende i Namur og lidt mere end halvdelen af de jobsøgende i Hainaut har ingen gymnasial uddannelse). Indskrænkningen af produktionen inden for fremstillingsindustrien som helhed vil gøre det vanskeligt for målgruppen i denne ansøgning at finde tilsvarende beskæftigelse, og det vil uden tvivl være nødvendigt med en opkvalificering.

Redegørelse for de usædvanlige omstændigheder, der ligger til grund for, at ansøgningen kan antages

14.På trods af at der fandt færre end 500 afskedigelser sted i referenceperioden på ni måneder, gør Belgien gældende, at denne ansøgning ikke desto mindre bør sidestilles med en ansøgning i henhold til artikel 4, stk. 1, litra b), i EGF-forordningen på grund af ekstraordinære omstændigheder i form af en alvorlig indvirkning på beskæftigelsen og den lokale, regionale eller nationale økonomi. Glasindustrien har traditionelt været en vigtig sektor i Vallonien. Mere end en tredjedel af produktionsenhederne i glasindustrien og 58 % af beskæftigelsen i glasindustrien i Belgien findes i denne region. Saint-Gobain-gruppen blev i 2013 tvunget til at lukke et andet produktionsanlæg i Vallonien, hvilket var genstand for ansøgning EGF/2013/011 BE/Saint-Gobain Sekurit. Desuden er 12,3 % af arbejdsstyrken i de pågældende regioner beskæftiget i fremstillingsindustrien, hvor man har konstateret et fald i beskæftigelsen på 8 procentpoint siden 2007. Tabet af arbejdspladser inden for glasindustrien er betydeligt større i Hainaut og Namur, sammenlignet med både Vallonien eller Belgien som helhed (antallet af arbejdspladser faldt med 19 %). De særlige omstændigheder i forbindelse med denne sag er også blevet tydeliggjort af de belgiske myndigheder, der har henvist til den ugunstige situation på arbejdsmarkedet i de to regioner, hvilket afspejles i en lavere beskæftigelsesfrekvens end gennemsnittet i regionerne, den høje andel af dårlig kvalificeret arbejdskraft og den høje andel af langtidsledighed (36,4 % i Namur og 39,0 % i Hainaut).

Støttemodtagere og de foreslåede foranstaltninger

Støttemodtagere

15.Det anslåede antal afskedigede arbejdstagere, der forventes at deltage i foranstaltningerne, er på 412. Fordelingen af disse arbejdstagere på køn, nationalitet og aldersgruppe er som følger:

Kategori Antal

Støttemodtagere Køn: Mænd: 403 (97,82 %) Kvinder: 9 (2,18 %) Statsborgerskab: EU-borgere: 405 (98,30 %) Ikke-EU-borgere 7 (1,70 %) Aldersgruppe: 15-24-årige: 0 (0 %) 25-29-årige: 22 (5,34 %) 30-54-årige: 293 (71,12 %) 55-64-årige: 97 (23,54 %) Over 64 år: 0 (0 %)

16.De belgiske myndigheder vil desuden sørge for individualiserede tilbud, der medfinansieres af EGF, til op til 100 unge fra Hainaut-regionen, som ikke er i beskæftigelse eller under uddannelse, og som er under 25 år på tidspunktet for ansøgningens indgivelse, idet de 144 afskedigelser, der er omhandlet i punkt 15, optræder i NUTS 2-regionen Hainaut (B32), der er støtteberettiget i henhold til ungdomsbeskæftigelsesinitiativet.

17.Det samlede anslåede antal støttemodtagere, der forventes at deltage i foranstaltningerne, herunder unge, som ikke er i beskæftigelse eller under uddannelse, er derfor på 512.

De foreslåede foranstaltningers støtteberettigelse

18.De individualiserede tilbud, der skal tilbydes til de afskedigede arbejdstagere og til unge, som ikke er i beskæftigelse eller under uddannelse, omfatter følgende foranstaltninger.